Upplifað miklar breytingar á símstöðinni í yfir þrjátíu ár Símatæknin hefur breyst gríðarlega síðustu árin , ekki síst farsímarnir sem stöðugt taka breytingum og eru fyrir nokkru orðnar tölvur . Áratugir eru síðan sjálfvirkor símar voru teknir í notkun í bæjum og sveitum á Íslandi . Nú er fólk jafnvel hætt að hafa heimilissíma , lætur farsímana duga . Þannig er tæknin sífellt að taka breytingum . Þeim fer fækkandi símastúlkunum sem unnu á símstöðvunum í landinu fyrir tíma sjálfvirka símans . Stúlkunum sem gáfu samband út í sveit eða í símaklefa á stöðinni og tilkynntu eftir ákveðinn tíma er leið á samtalið , eitt viðtalsbil , og stundum urðu svo viðtalsbilin fleiri sem símnotandinn greiddi fyrir að loknu símtalinu . Margrét Vigfúsdóttir sem lét af starfi stöðvarstjóra hjá Íslandspósti í Ólafsvík um síðustu mánaðamót náði í endann á þessu tímabili . Hún var búin að starfa hjá Pósti og síma og síðan Íslandspósti í rúmlega 34 ár og óskaði sjálf eftir að láta af störfum , enda langt liðið á starfsævina . Margrét var sveitastelpa í Staðarsveitinni og uppvöxturinn og ýmislegt fleira bar á góma þegar blaðamaður Skessuhorns hitti hana að máli í Ólafsvík á dögunum . Margrét er frá bænum Hlíðarholti í Staðarsveit , næstelst fjögurra barna þeirra Vigfúsar Þráins Bjarnasonar og Kristjönu Elísabetar Sigurðardóttur . „ Ég fæddist reyndar í Böðvarsholti þar sem foreldrar mínir bjuggu áður en þau byggðu í Hlíðarholti . "